Ginoo nga Labing Mataas nga Dios, maayo gid ang magpasalamat kag magkanta sang mga pagdayaw sa imo.\nMaayo gid ang magsugid sang imo gugma kag katutom adlaw-gab-i,\nnga ginatukaran sang mga instrumento nga may mga kuwerdas.\nKay ginlipay mo ako, Ginoo, paagi sa imo makatilingala nga mga binuhatan.\nDaw ano ka gamhanan ang imo mga ginhimo, Ginoo!\nIndi maintiendihan sang mga buang-buang ukon sang mga balingag\nnga bisan mag-uswag ang mga malaot pareho sa hilamon nga nagatubo, laglagon sila sa wala sing katapusan.\nPero ikaw, Ginoo, labaw sa tanan sa wala sing katapusan.